Polisie op soek na sersant se moordenaars | Nuus24
Polisie op soek na sersant se moordenaars
Metro-beampte sterf ná rooftog in Pta
Verdagtes vas ná rooftog, verkragting op plaas
Johannesburg – Die polisie is op soek na 'n groep mans wat 'n Tshwane-metro-polisiebeampte by die Wonderpark-winkelkompleks doodgeskiet het.Sers. Piet Von Bekkum (51) het gesterf toe hy Donderdag ná 'n rooftog by die NWJ-juweelwinkel op 'n kort afstand geskiet is, het Lekgantshi Tleane, 'n polisiewoordvoerder, gesê. "Von Bekkum was buite die ingang [van die kompleks] op sy polisiefiets," het Tleane gesê."Hy was waarskynlik onbewus dat 'n rooftog aan die gang was totdat een van die rowers hom gekonfronteer het..." "Hy was eenvoudig op die verkeerde plek op die verkeerde tyd."Tleane sê die sersant is in die bors geskiet. Die rowers het met 'n onbekende hoeveelheid geld weggekom en het ook Von Bekkum se dienspistool gesteel. Hulle het in 'n swart bakkie, wat by die ingang gewag het, op die vlug geslaan. 'n Wit bakkie het hulle agtervolg. Die swart bakkie is later naby die winkelkompleks gevind. Polisiebeamptes het intussen bevestig dat die voertuig Woensdagaand in Hillbrow gesteel is. Die polisie vermoed tussen vyf en sewe mans is verantwoordelik vir die rooftog. Volg Nuus24 op Twitter - SAPA
Lees meer oor: piet von bekkum | wonderpark | skietery VOLGENDE OP NUUS24X
MY punt is presies wat ek vir jou geseg het : So kom ons praat op 'n beskaafde manier met mekaar en indien daar verskille is seg so en ons sorteer dit ook op 'n volwasse manier uit. Jy het dit in my gesig teug gegooi. Nou seg ek, ek stem saam met jou. Kom ons tree volwasse op asb.